PREMIS IMPULS A INICIATIVES EMPRESARIALS INNOVADORES 2018 UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4542)
  + [Valencià](/va/acuerdo/4542)






Selector de idioma

Leer

* [Español](/es/acuerdo/4542)
* [Valencià](/va/acuerdo/4542)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





PREMIS IMPULS A INICIATIVES EMPRESARIALS INNOVADORES 2018 UNIVERSITAT D'ALACANT[Butlletí Oficial Universitat d'Alacant](/ca/Publicacion)
========================================================================================================================================

Secretaria General

Butlletí Oficial Universitat d'Alacant





PREMIS IMPULS A INICIATIVES EMPRESARIALS INNOVADORES 2018 UNIVERSITAT D'ALACANT

Data d'aprovació
:   29/01/2018

Data de publicació
:   29/01/2018

Òrgan competent
:   Vicerectora d'Investigació i Transfèrencia de Coneixement

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4542.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4542)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4542)
  + [Compartir acuerdo en 

    X](https://twitter.com/intent/tweet?via=UA_Universidad&text=PREMIS IMPULS A INICIATIVES EMPRESARIALS INNOVADORES 2018 UNIVERSITAT D'ALACANT&url=https://www.boua.ua.es/va/acuerdo/4542)

**Títol:** PREMIS IMPULS A INICIATIVES EMPRESARIALS INNOVADORES 2018 UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora d'Investigació i Transfèrencia de Coneixement

**Data d'aprovació:** dilluns, 29 de gener de 2018

PREMIS IMPULS A INICIATIVES EMPRESARIALS INNOVADORES 2018 UNIVERSITAT D’ALACANT

BASES

OBJECTIU

En el marc del programa institucional «ua:emprende», la Universitat d’Alacant (UA) i la Fundació Parc Científic d’Alacant de la Comunitat Valenciana (FPCA), convoquen la VII Edició dels Premis IMPULS, com una mostra clara de l’aposta per la innovació i la transferència de coneixement a la societat.

Així, amb l’objectiu de fomentar l’esperit emprenedor entre la comunitat universitària i promoure la creació d’empreses, aquesta convocatòria premiarà les iniciatives empresarials més innovadores i sostenibles sorgides de la comunitat universitària.

DEFINICIONS

A l’efecte d’aquesta convocatòria es tindran en compte les definicions següents:

- PDI: personal docent i investigador de la UA.

- Doctores i doctors: persones que han obtingut el seu títol de doctorat per la UA amb posterioritat a l’any 2012.

- Estudiants: persones matriculades en ensenyaments oficials de la UA en el curs 2017-2018.

- Titulades i titulats: persones que han obtingut una titulació oficial de la UA amb posterioritat a l’any 2012.

MODALITATS DE PARTICIPACIÓ, PREMIS I REQUISITS

Les modalitats de participació seran tres:

* Modalitat A: Projectes empresarials promoguts per PDI, doctores i doctors o estudiants de doctorat, l’objectiu dels quals siga l’explotació comercial de resultats d’investigació de la UA mitjançant la creació d’una empresa que complisca les condicions per a ser aprovada com a empresa de base tecnològica de la UA.

* Modalitat B: Projectes empresarials promoguts per estudiants o titulades i titulats.
* Modalitat C: Projectes empresarials basats en la reutilització de dades obertes d’institucions públiques promoguts per estudiants o titulades i titulats.

Les propostes podran ser presentades de forma individual o col·lectiva. En el formulari caldrà d’indicar la persona representant del projecte a qui es dirigiran les comunicacions relatives a aquesta convocatòria.

Podran presentar-se també empreses constituïdes amb posterioritat a l’1 de maig de 2017.

Premis

Tots els premis estaran subjectes, si escau, a les corresponents retencions fiscals que preveu la legislació vigent.

* Premis per a les candidatures de la modalitat A

La UA podrà destinar fins a 12.000 € en premis per a un màxim de dos projectes. El nombre de premis i l’assignació de la quantia final a cada premi dependrà de l’avaluació obtinguda pels projectes, si bé cap d’aquests rebrà més de 8.000 €. El premi es farà efectiu quan es constituïsca l’empresa sempre que no haja passat més de divuit mesos comptadors des de l’endemà de la notificació de la decisió del jurat.

Addicionalment, la FPCA atorgarà a les guanyadores i guanyadors un premi de 3.000 € una vegada que, en el seu cas, es constituïsca l’empresa sorgida del projecte premiat i es vincule al Parc Científic d’Alacant en un termini màxim de divuit mesos comptadors des del dia de la constitució de l’empresa.

Els dos premis seran lliurats a l’empresa.

* Premis per a les candidatures de la modalitat B i modalitat C

En les dues modalitats s’atorgaran dos premis de 1.500 € cadascun.

Addicionalment, les persones premiades tindran el dret a rebre la tutela i seguiment per a la maduració del seu projecte en un dels recursos d’incubació del programa «ua:emprende» per un període màxim de 6 mesos prorrogables per 6 mesos més. L’inici de l’ús d’aquests recursos haurà de començar abans del termini de 6 mesos comptadors des de l’endemà de la notificació de la decisió del jurat. Si no se segueixen les normes indicades decaurà aquest dret.

Finalment, la FPCA atorgarà un total de dos premis de 2.000 € cadascun (un premi per a cada modalitat) una vegada que, en el seu cas, es constituïsca l’empresa sorgida del projecte premiat i es vincule al Parc Científic d’Alacant en un termini màxim de divuit mesos comptadors des del dia de la constitució de l’empresa.

* Premi emprenedoria social de la Fundació Caja Mediterráneo i la Càtedra de Responsabilitat Social de la UA.

La Fundación Caja Mediterráneo i la Càtedra de Responsabilitat Social de la UA premiaran, d’entre tots els participants, el projecte que per les seues característiques siga susceptible de generar un major impacte social positiu a través de la innovació en el seu model de gestió, el qual haurà de tenir entre el seus objectius tant la solució de necessitats socials detectades en el seu entorn, com la sostenibilitat a tots els nivells.

El premi consistirà en serveis de tutorització, seguiment i mentorització del vessant social del projecte durant un termini de sis mesos. Aquests serveis estaran condicionats per les característiques pròpies del projecte triat. A més, Fundación Caja Mediterráneo posarà a la disposició de l'equip emprenedor un espai de treball durant sis mesos; correspon a la Fundación Caja Mediterráneo determinar a partir de quin moment es pot fer ús d'aquest espai atenent a les característiques del projecte en qüestió.

* Per a totes les modalitats:

La no compareixença al lliurament de premis en el lloc i la data indicats, excepte causa justificada prèviament, comportarà la no concessió del premi, que quedarà desert en la categoria que corresponga.

Requisits

Per a poder presentar una candidatura a qualsevol de les modalitats caldrà tenir almenys una tutoria abans que finalitze el període estipulat per al lliurament de candidatures. Per a això caldrà enviar un correu a

[mlipzyjphm@lg.dw](mailto:ohajjhxdik@bs.wj)

amb suficient antelació en què s’indique la modalitat i la persona de contacte.

D’altra banda, en les modalitats B i C, almenys una mateixa persona de l’equip promotor haurà d’assistir a tres de les sessions programades dins de l’itinerari formatiu «ua:emprende lab», llevat que justifiquen la seua participació prèvia en les edicions del programa YUZZ, EXPLORER, o siguen finalistes del concurs DOEACTUA 2018 . La formació «ua:emprende lab» té com a objectiu madurar idees empresarials i preparar les candidates i els candidats perquè participen en els premis IMPULS. En aquests tallers es treballaran diferents aspectes essencials per a la posada en marxa d’un projecte empresarial. La informació relativa a aquestes sessions serà publicada en la pàgina web

[http://uaemprende.ua.es](http://uaemprende.ua.es/)

amb prou antelació, com també en altres mitjans que es consideren adequats. L’assistència a «ua:emprende lab» és també recomanable per als qui presenten la candidatura en la modalitat A.

DOCUMENTACIÓ QUE CAL PRESENTAR

- Formulari de sol·licitud

- Breu currículum dels sol·licitants i les sol·licitants

- DNI escanejat de la persona representant del projecte

- Model CANVAS definit i desenvolupat en les tutoritzacions «ua:emprende»

- Pla d’empresa definit i desenvolupat en les tutoritzacions «ua:emprende» amb una extensió màxima de 25 pàgines (modalitats A i B)

- Demostració de l’aplicació, el programari, el sistema d’informació, el prototip o similar (exclusivament per a la modalitat C)

Addicionalment, els qui representen les diferents candidatures seran citats per a exposar el projecte davant del jurat o la comissió tècnica.

TERMINI DE PRESENTACIÓ DE CANDIDATURES

El termini de presentació de les sol·licituds estarà obert del 2 de maig al 17 de maig del 2018, tots dos inclusivament. Les persones interessades lliuraran la documentació relativa a la seua candidatura a través de la pàgina

[http://uaemprende.ua.es](http://uaemprende.ua.es/)

i registraran la sol·licitud seguint les instruccions especificades en aquesta pàgina.

Una volta publicada la llista provisional de candidatures admeses, s’obrirà un termini de deu dies hàbils per a esmenes. Aquelles propostes que no hagen passat per registre el justificant de lliurament dins del termini establit o que no hagen lliurat, a través del formulari, el pla d’empresa (modalitats A i B) o demostració de l’aplicació, programari, sistema d’informació, prototip o similar (modalitat C), seran considerades com a no presentades. No obstant això, es podrà esmenar el canvi de modalitat a iniciativa de l'interessat dins del termini previst per a esmenes, o a iniciativa del jurat en qualsevol moment.

Per a qualsevol dubte sobre la documentació que cal aportar o l’orientació dels projectes podeu dirigir-vos al correu

[rvicdovaoj@ih.yr](mailto:cgcaluhcfz@wh.hn)

o consultar la pàgina web

[http://uaemprende.ua.es](http://uaemprende.ua.es/).

CONCESSIÓ

L’avaluació de les propostes, la farà una comissió tècnica i un jurat. La comissió tècnica serà responsable de comprovar que les propostes s’adeqüen a les bases de la convocatòria, com també de presentar les propostes al jurat. D’altra banda, el jurat serà responsable d’avaluar els projectes i emetre la decisió corresponent.

Les candidates i els candidats seran citats, previsiblement, durant la setmana del 5 al 9 de juny per a presentar els projectes davant del jurat i/o de la comissió tècnica, que podran fer les preguntes que estimen convenients durant l’exposició. La data concreta serà comunicada a la persona representant del projecte amb prou antelació.

La composició de la comissió tècnica i el jurat serà acordada per la FPCA i la UA, que en farà pública la composició abans que faça cap actuació.

Les propostes seran avaluades sobre un total de 100 punts, segons els criteris següents:

- Idoneïtat de l’equip promotor, compromís: fins a 30 punts

- Caràcter innovador de la proposta: fins a 20 punts

- Grau de desenvolupament del projecte i/o tecnologia: fins a 20 punts

- Viabilitat economicofinancera: fins a 20 punts

- Presentació del projecte: fins a 10 punts

Els premis es podran declarar deserts.

La decisió del jurat serà inapel·lable i es farà pública en un acte obert que tindrà lloc el 13 de juny de 2018. La no compareixença en l’acte de lliurament implicarà la pèrdua del premi.

CONFIDENCIALITAT

La informació aportada per les persones participants serà considerada confidencial per la comissió tècnica i el jurat.

Els qui participen en aquesta convocatòria donen el consentiment perquè l’organització puga fer servir les dades bàsiques dels projectes -títol i descripció- per a finalitats de promoció de les accions pròpies de foment de la cultura emprenedora, especialment dins del programa «ua:emprende».

Les dades de caràcter personal que es recapten formaran part dels corresponents fitxers de la Universitat d’Alacant, que tenen com a finalitat la gestió dels expedients derivats d’aquesta convocatòria.

La persona responsable dels fitxers és el gerent de la Universitat d’Alacant.

Els drets d’accés, rectificació, cancel·lació i oposició al tractament de les dades es podran exercir davant de la Gerència de la universitat, mitjançant una sol·licitud amb fotocòpia de document d’identitat presentada en el Registre General de la Universitat d’Alacant, o a través dels mitjans que estableix l’art. 16 de la Llei 39/2015, d’1 d’octubre.

ACCEPTACIÓ DE LES BASES

La participació en aquest concurs comporta la total acceptació de les bases, que el jurat podrà interpretar en aquells aspectes que no hi estiguen previstos.

PUBLICACIONS

Aquesta convocatòria, com també les publicacions successives referides en les bases anteriors i tots aquells actes derivats que ho requerisquen, a l’efecte de ser comunicats a les candidates i els candidats d’acord amb l’art. 45.1 b) de la Llei 39/2015, d’1 d’octubre, seran publicats en la pàgina

[http://uaemprende.ua.es](http://uaemprende.ua.es/),

ja esmentada.

MARC LEGAL I PRESSUPOSTARI

La dotació màxima per a aquesta convocatòria és de 32.000 € i es troba consignada en els capítols 4 i 6 de crèdits del Vicerectorat d’Investigació i Transferència de Coneixement, del Vicerectorat d’Estudiants i Ocupació, del Vicerectorat de Campus i Tecnologia, i també en el pressupost de la FPCA.

L’execució de la dotació d’aquesta convocatòria, pel que fa a la UA, està supeditada a la disponibilitat de liquiditat.

La subvenció assignada a cada ajuda s’ajustarà al que disposa la Llei 38/2003 General de Subvencions, de 17 de novembre, a les regulacions, requisits i termes establits per les normes de funcionament intern de la UA i al que estableix aquesta convocatòria.

Les persones beneficiàries s’obliguen a facilitar tota la informació que els siga requerida i a complir, si escau, els deures que s’estableixen en l’article 14 de la Llei 38/2003, de 17 de novembre.

Si les beneficiàries i els beneficiaris incompleixen les obligacions assenyalades en aquesta convocatòria, podrà provocar-se la revocació del premi.

Alacant, 29 de gener de 2018

La vicerectora d’Investigació i Transferència de Coneixement

Amparo Navarro Faure





[Carretera Sant Vicent del Raspeig s/n  
03158 Sant Vicent del Raspeig - Alacant  
 Tel. 84 527 1305 - Fax 65 866 0997](https://www.google.es/maps/@67.751654,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12380&trk=tyah&trkInfo=tarId%8C0823802155414%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)